**ОБЩИНСКА ИЗБИРАТЕЛНА КОМИСИЯ ГР. СЕПТЕМВРИ**

**Град Септември, ул."Александър Стамболийски" № 37А**

**Тел. 03561/7770, GSM:0888587505 email: oik1329@cik.bg**

**ПРОТОКОЛ № 62/19.05.2018 г.**

 Днес 19.05.2018 г. в сградата на Община Септември, се проведе заседание на ОИК гр. Септември при следния дневен ред:

1. Определяне на членове от състава на ОИК Септември за разпределяне на изборни книжа, бюлетини и материали за частичните избори за кмет на кметство Семчиново, община Септември на 20 май 2018 г.

2. Произнасяне по постъпилите заявления за регистрация на застъпници на кандидатски листи за частичните избори за кмет на кметство Семчиново, община Септември на 20 май 2018 г.

3. Вписване на представители на политически партии и инициативни комитети в публичния регистър на ОИК Септември.

На заседанието присъстват следните членове на ОИК Септември

Председател

Мануел Христов Манчев

Зам. председател

Стоян Венциславов Дамянов

Секретар

Ваня Славова Биволарска

Членове

Павлинка Станоева Церовска

Петьо Момчилов Бойчинов

Цветелина Спасова Райкова

 Наташа Запрянова Шопова

Владимира Йорданова Бояджийска

Заседанието се ръководи от председателя на ОИК Септември Мануел Христов Манчев

След като се констатира наличието на кворум за редовно провеждане на заседанието същото беше открито от председателя в 15:00 часа.

По точка първа от дневния ред:

 Като се взе предвид, че ОИК Септември следва да определи двама упълномощени представители, които да разпределят на изборните книжа, бюлетини и материали за частичните избори за кмет на кметство с. Семчиново, община Септември на 20 май 2018 г., както и на основание чл. 87, ал. 1, т. 9 от ИК и Решение № 3053-МИ на ЦИК от  01.02.2017 г.

Р Е Ш И:

Определя и упълномощава Стоян Венциславов Дамянов и Ваня Славова Биволарска, за разпределяне на изборни книжа, бюлетини и материали за частични местни избори за кмет на кметство Семчиново, Община Септември на 20.05.2018 г., със следните правомощия:

Разпределяне изборни книжа, бюлетини и материали за частични местни избори за кмет на кметство Семчиново, Община Септември на 20.05.2018 г.;

Съвместно с Общинската администрация предаване на СИК избирателните кутии, кутиите за отрязъците от бюлетините, кочаните с бюлетините за гласуване, избирателните списъци, печатите на СИК, формуляри на протоколите, образци на декларации, чернови на протоколите и останалите книжа и материали и подписва съответните протоколи за предаването

Контролиране транспортирането на изборни книжа, бюлетини и материали за частични местни избори за кмет на кметство Семчиново, Община Септември на 20.05.2018 г. до секциите, оборудването на изборните помещения и охраната им.

По точка втора от дневния ред:

В Общинска избирателна комисия е постъпило Заявление вх. № 162/17.05.2018 г. за регистрация на застъпници на кандидатска листа на коалиция Обединени патриоти за частичните избори за кмет на кметство Семчиново, община Септември на 20 май 2018 г. Представен е списък на предложените застъпници, както на хартиен носител, така и на електронен носител в Excel формат.

Съгласно разпоредбата на чл. 117, ал. 1 от ИК застъпниците подпомагат и представляват интересите на кандидатите в кандидатските листи на партиите, коалициите, и инициативните комитети пред държавните и местни органи, обществените организации и местните коалиции. Съгласно Решение № 3347-МИ от 05.08.2016 г. на ЦИК, гр. София кандидатите на кандидатските листи на партиите, коалициите, местните коалиции и инициативните комитети могат да имат застъпници, които подпомагат и представляват интересите на кандидатите пред държавните и местни органи, обществените организации и местните коалиции. От цитираните разпоредби е видно, че право да регистрират застъпници имат само онези партии, коалиции, местни коалиции и инициативни комитети, които са регистрирали кандидатски листи за съответния вид избор. Коалиция Обединени патриоти не е подавала заявление за регистрация на кандидатска листа за участие в частичните местни избори за кмет на кметство Семчиново, община Септември на 20 май 2018 г. и поради това обстоятелство кандидатска листа, респективно кандидат за участие в цитираните избори не е регистрирана от ОИК Септември.

Предвид изложеното и на основание чл. 87, ал. 1, т. 18 във връзка с чл.117, ал. 1 от ИК, както и на основание Решение №3347-МИ от 05.08.2016 г. на ЦИК, гр. София след проведеното обсъждане и гласуване с единодушните гласове на всички присъстващи, ОИК Септември

Р Е Ш И:

ОТКАЗВА ДА РЕГИСТРИРА предложените от коалиция Обединени патриоти двама застъпници на кандидат на кандидатска листа за частичните местни избори за кмет на кметство Семчиново, община Септември на 20 май 2018 г.

 В Общинска избирателна комисия е постъпило Заявление вх. № 163/18.05.2018 г. за регистрация на застъпници на Инициативен комитет за издигане на кандидатурата на Пламен Велев Темелков за частичните местни избори за кмет на кметство Семчиново, община Септември на 20 май 2018 г.

 Представен е списък на предложените застъпници, както на хартиен носител, така и на електронен носител в Excel формат. Представени са и декларации от застъпниците по чл. 3, ал. 3, чл. 117, ал. 3 и чл. 120, ал. 3 във връзка с чл. 118, ал. 1, 2 и 3 от ИК.

Изпълнени са всички законови изисквания за регистрация на двама застъпници, съгласно броя на избирателните секции.

Предвид изложеното и на основание чл.87, ал.1, т.18 във връзка с чл.118, ал.2 от ИК, както и на основание Решение №3347-МИ от 05.08.2016 г. на ЦИК, гр. София след проведеното обсъждане и гласуване, с единодушните гласове на всички присъстващи, ОИК Септември

Р Е Ш И:

РЕГИСТРИРА 2 /двама/ застъпника на кандидатска листа на Инициативен комитет за издигане на кандидатурата на Пламен Велев Темелков за частичните местни избори за кмет на кметство Семчиново, община Септември на 20 май 2018 г., както следва:

 Христо Марков Стаменов

 Ангел Асенов Ангелов

На регистрираните застъпници да се издадат съответните удостоверения съгласно чл. 87, ал. 1, т. 18, във връзка с чл. 118, ал. 1 от ИК.

По точка трета от дневния ред:

В Общинска избирателна комисия са постъпили предложение - списък вх. № 164/18.05.2018 г. за вписване на упълномощени представители на Инициативен комитет за издигане на кандидатурата на Пламен Велев Темелков за частичните местни избори за кмет на кметство Семчиново, община Септември на 20 май 2018 г., ведно с приложени пълномощни.

Изпълнени са всички законови изисквания за вписване на двама упълномощени представители на Инициативен комитет за издигане на кандидатурата на Пламен Велев Темелков за частичните местни избори за кмет на кметство Семчиново, община Септември на 20 май 2018 г., съгласно броя на избирателните секции.

Предвид изложеното и на основание чл. 87, ал. 1, т. 18 във връзка с чл. 118, ал. 2 от ИК, както и на основание Решение №3347-МИ от 05.08.2016 г. на ЦИК, гр. София след проведеното обсъждане и гласуване, с единодушните гласове на всички присъстващи, ОИК Септември

Р Е Ш И:

ВПИСВА 2 /двама/ упълномощени представители на Инициативен комитет за издигане на кандидатурата на Пламен Велев Темелков за частичните местни избори за кмет на кметство Семчиново, община Септември на 20 май 2018 г., както следва:

 Атанас Темелков Темелков, пълномощно рег. № 672/18.05.2018 г.

 Илия Бонев Михайлов, пълномощно рег. № 673/18.05.2018 г.

 След приключването на въпросите от приетия дневен ред и тъй-като не се поставиха други въпроси за обсъждане, заседанието беше закрито в 17:00 часа.

 Председател

Мануел Христов Манчев

Зам. председател

Стоян Венциславов Дамянов

Секретар

Ваня Славова Биволарска

Членове

Павлинка Станоева Церовска

Петьо Момчилов Бойчинов

Цветелина Спасова Райкова

 Наташа Запрянова Шопова

Владимира Йорданова Бояджийска